

**HRVATSKA UDRUGA RAVNATELJA OSNOVNIH ŠKOLA**

Upućuje 30. 1. 2019. sljedeće komentare u e-savjetovanje vezano uz

**PRAVILNIK**

O NAPREDOVANJU I NAGRAĐIVANJUI UČITELJA, NASTAVNIKA, STRUČNIH SURADNIKA, ODGAJATELJA I RAVNATELJA U OSNOVNIM I SREDNJIM ŠKOLAMA I UČENIČKIM DOMOVIMA

**Opći komentar:**

Hrvatska udruga ravnatelja osnovnih škola podržava izradu i donošenje novog Pravilnika o napredovanju i nagrađivanju jer je stari Pravilnik iz 1995. zastario i ne odgovara duhu sadašnjeg vremena te nije u skladu s postojećim propisima. Pozdravljamo i to što će uz učitelje i stručne suradnike prema prijedlogu Pravilnika ubuduće moći napredovati i ravnatelji te će se time nakon 23 godine ispraviti nepravda prema ravnateljima. Predloženi tekst Pravilnika je više usmjeren na učitelje i nastavnike, a manje na ravnatelje i stručne suradnike tako da ga treba nadopuniti i doraditi. To se posebno odnosi na kategoriju „Unaprjeđenje rada škole“.

**II. NAPREDOVANJE ODGOJNO-OBRAZOVNIH RADNIKA**

**Članak 4.**

Predlažemo umjesto naziva „izvrstan savjetnik“, naziv „**viši savjetnik u zvanju**“. Zato predlažemo sljedeće stupnjeve napredovanja: **1. mentor u zvanju 2. savjetnik u zvanju 3. viši savjetnik u zvanju**

**Članak 5.** stavak 2. zadnja alineja:

* najmanje 30 bodova prikupljenih iz najmanje četiri kategorije, među kojima je obvezna kategorija „Unaprjeđenje rada škole“ sukladno članku 8. ovog Pravilnika iz koje kandidat „**mentor u zvanju**“ ima najmanje **5** bodova.

**Članak 6.**  stavak 2. zadnja alineja:

* najmanje 60 bodova prikupljenih iz minimalno pet kategorija, među kojima je obvezna kategorija „Unaprjeđenje rada škole“ sukladno članku 8. ovog Pravilnika iz koje kandidat „**savjetnik u zvanju**“ ima najmanje **10** bodova.

**Članak 7.** stavak 2. zadnja alineja:

* najmanje 80 bodova prikupljenih iz minimalno šest kategorija, među kojima su dvije obvezne kategorije sukladno članku 8. ovog Pravilnika „Unaprjeđenje rada škole“ iz koje kandidat za „višeg savjetnika u zvanju“ mora imati najmanje **15 bodova** i „Unaprjeđivanje sustava obrazovanja“ iz koje kandidat „**viši savjetnika u zvanju**“ ima najmanje **10** bodova.

**Članak 8.**

**1.** kategorija **ORGANIZACIJA I/ILI PROVEDBA NATJECANJA TE MENTORSTVO UČENICIMA, STUDENTIMA I PRIPRAVNICIMA** predlažemo dodavanje novih podkategorija :

* nova podkategorija „Organizacija i domaćinstvo općinskih natjecanja, smotri i sl. – 1 bod
* nova podkategorija „Organizacija i domaćinstvo županijskog natjecanja, smotri i sl. – 2 boda
* nova podkategorija „Organizacija i domaćinstvo državnog natjecanja, smotri i sl. – 3 boda
* nova podkategorija „Rad u školskom povjerenstvu za uvođenje pripravnika u odgojno-obrazovni rad“ - 1 bod po pripravniku koji realizira najmanje pola pripravničkog staža i 2 boda koji realizira puni pripravnički staž u školi.

**4.** kategorija **RAD U STRUČNIM VIJEĆIMA, UDRUGAMA I SL.** predlažemo novo bodovanje:

* nova podkategorija „Vođenje stručne udruge povezane s obrazovanjem na regionalnoj razini“ (po godini) – 2 boda
* nova podkategorija „Vođenje stručne udruge povezane s obrazovanjem na državnoj razini koja ima do 500 registriranih članova“ (po godini) – 3 boda
* nova podkategorija „Vođenje stručne udruge povezane s obrazovanjem na državnoj razini koja preko 500 registriranih članova“ (po godini) – 4 boda

**7.** kategorija **UNAPRJEĐENJE RADA ŠKOLE**

* nova podkategorija „Priprema, organizacija i sudjelovanje i izradi monografije (po monografiji) – 3 boda
* nova podkategorija „Vođenje i osmišljavanje ljetopisa (spomenice) škole“ ( po godini) – 1 bod
* nova podkategorija „Osmišljavanje, pripremanje i koordinacija važne obljetnice, Dana škole i sl. (po događaju ) – 2 boda
* nova podkategorija „Sudjelovanje u pripremi, organizaciji i realizaciji važne obljetnice, Dana škole (po događaju) – 1 bod
* nova podkategorija „Osmišljavanje, priprema i organizacija javnog događanja vezanog uz obrazovanje na županijskoj razini (po događaju) – 2 boda
* nova podkategorija „Sudjelovanje u pripremi, organizaciji i realizaciji javnog događaja vezanog uz obrazovanje na županijskoj razini (po događaju) – 1 bod
* nova podkategorija „Osmišljavanje, priprema i organizacija javnog događanja vezanog uz obrazovanje na državnoj razini (po događaju) – 3 boda
* nova podkategorija „Sudjelovanje u pripremi, organizaciji i realizaciji javnog događaja vezanog uz obrazovanje na državnoj razini (po događaju) – 2 bod
* nova podkategorija „Vođenje, koordiniranje i izrada dugoročnih strateških dokumenata škole (po dokumentu) – 3 boda
* nova podkategorija „ Koordiniranje i izrada razvojnog plana škole (po godini) – 2 boda
* nova podkategorija „Koordiniranje i vođenje stručnih radnih timova (skupina) na razini škole (po timu/skupini po godini) – 2 boda
* nova podskupina „Sudjelovanje u stručnom radnom timu (skupini) na razini škole (po skupini/timu po godini) – 1 bod

**Članak 9 -** Stavak 3 mijenja se i glasi:

Članovi Povjerenstva iz reda učitelja, nastavnika i stručnih suradnika moraju biti izabrani najmanje u zvanje savjetnika, **a ravnatelj najmanje 15 godina iskustva na poslovima ravnatelja**.

**Članak 13. -** Stavak 2. mijenja se i glasi:

Jednog člana stručnog povjerenstva imenuje predsjednik Povjerenstva za napredovanje s Popisa koji se formira na temelju otvorenog javnog poziva koji je objavljen na mrežnim stranicama ministarstva nadležnog za obrazovanje, a na koji mogu biti uvršteni odgojno-obrazovni radnici koji su stekli najmanje **petnaest** godina mirovinskog staža u obavljanju poslova učitelja, nastavnika i stručnog suradnika u školskim ustanovama koji moraju biti izabrani najmanje u zvanje savjetnika.

Novi stavak glasi:

Jedan član stručnog povjerenstva je ravnatelj školske ustanove u kojoj radi kandidat koji se prijavljuje kada se radi o napredovanju učitelja, nastavnika i stručnih suradnika. Kada se radi o napredovanju ravnatelja jedan član mora biti ravnatelj sustručnjak iz druge škole.

**IV. PRIJELAZNE I ZAVRŠNE ODREDBE**

**Članak 28. -** Novi stavak (5)

Odgojno-obrazovni radnici i ravnatelji koji predaju zahtjev za napredovanje, a imaju godine staža i broj bodova potrebnih za **„savjetnika u zvanju“** ili **„višeg savjetnika u zvanju“,** mogu napredovati u više zvanje bez postupnog napredovanja.

PredsjednikHUROŠ-a: Nikica Mihaljević, prof.